જેલભરો આંદોલન માટે પાટીદારો દ્વારા બે મહિના અગાઉથી જ ૧૭ એપ્રિલની તારીખ જાહેર કરીને શાંતિપૂર્ણ આંદોલનની તૈયારીઓ આરંભી દેવાઈ હતી. જોકે આ આંદોલન પ્રત્યે સરકારનું વલણ વિસ્મયકારક રહ્યું હતું. આંદોલનને તોડી પાડવાના ભાગરૂપે ૧૮ એપ્રિલના રોજ સરકારે એક વાર ફરીથી સમાધાન માટે ચર્ચા કરવાનું વલણ અપનાવ્યું હતું. જો સરકાર આ મામલે સુખદ અંત ઇચ્છતી હોત તો ૧૭ એપ્રિલ પહેલાં જ પાટીદાર અગ્રણીઓ સાથે મુક્ત ચર્ચા કરી હોત અને આ પરિસ્થિતિને ટાળી શકાઈ હોત.